CELEX: 32004L0094
Language: sk
Date: 2004-09-15 00:00:00
Title: Smernica Komisie 2004/94/ES z 15. septembra 2004, ktorou sa mení a dopĺňa smernica Rady 76/768/EHS, pokiaľ ide o prílohu IX(Text s významom pre EHP)

17.9.2004   
            
            
               SK
            
            
               Úradný vestník Európskej únie
            
            
               L 294/28
            
         
      SMERNICA KOMISIE 2004/94/ES
   z 15. septembra 2004,
   ktorou sa mení a dopĺňa smernica Rady 76/768/EHS, pokiaľ ide o prílohu IX
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii zákonov členských štátov, ktoré sa týkajú kozmetických produktov (1), najmä na druhý pododstavec jej článku 4a ods. 1,
   po konzultácii s Vedeckým výborom pre kozmetické produkty a nepotravinové produkty, ktoré sú určené pre spotrebiteľov,
   keďže:
   
               (1)
            
            
               Je potrebné stanoviť obsah prílohy IX smernice 76/768/EHS na účely zostavenia zoznamu alternatívnych metód k testom na zvieratách, ktoré boli potvrdené Európskym centrom pre potvrdzovanie alternatívnych metód (ECVAM) Spoločného výskumného centra a ktoré neboli uvedené v prílohe V smernice Rady 67/548/EHS z 27. júna 1967 o aproximácii zákonov, predpisov a správnych opatrení, ktoré sa týkajú klasifikácie, balenia a označovania nebezpečných látok (2).
            
         
               (2)
            
            
               Keďže nie je možné úplne nahradiť testy na zvieratách alternatívnymi metódami, je nutné uviesť v prílohe IX, či alternatívna metóda nahrádza testy na zvieratách úplne alebo čiastočne.
            
         
               (3)
            
            
               Preto je podľa toho potrebné zmeniť a doplniť smernicu 76/768/EHS.
            
         
               (4)
            
            
               V súčasnosti neexistujú žiadne iné alternatívne metódy potvrdené centrom ECVAM, ako metódy uvedené v prílohe V smernice 67/548/EHS.
            
         
               (5)
            
            
               Opatrenia uvedené v tejto smernici sú v súlade so stanoviskom Stáleho výboru pre kozmetické produkty,
            
         PRIJALA TÚTO SMERNICU:
   Článok 1
   Text v prílohe tejto smernice sa pridáva do prílohy IX smernice 76/768/EHS.
   Článok 2
   1.   Členské štáty prijmú zákony, predpisy a správne opatrenia potrebné na dosiahnutie súladu s touto smernicou najneskôr do 21. septembra 2004. Bezodkladne oznámia Komisii znenie týchto ustanovení spolu s tabuľkou, ktorá uvádza, ako sa prijaté ustanovenia zhodujú s ustanoveniami tejto smernice.
   2.   Po tom, čo členské štáty prijmú uvedené opatrenia, tieto musia obsahovať odkaz na túto smernicu alebo musia byť spojené s takýmto odkazom pri príležitosti ich úradného zverejnenia. Členské štáty určia spôsob, akým bude tento odkaz uvedený.
   3.   Členské štáty oznámia Komisii znenie hlavných ustanovení národných právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť v tretí deň po jej zverejnení v Úradnom vestníku Európskej únie.
   Článok 4
   Táto smernica je adresovaná členským štátom.
   
      V Bruseli 15. septembra 2004
      
         
            Za Komisiu
         
         Olli REHN
         
         
            člen Komisie
         
      
   
   
      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2004/88/ES (Ú. v. EÚ L 287, 8.9.2004, s. 5).
   
      (2)  Ú. v. ES 196, 16.8.1967, s. 1. Smernica naposledy zmenená a doplnená smernicou Komisie 2004/73/ES (Ú. v. EÚ L 152, 30.4.2004, s. 1).
   
      PRÍLOHA
      Nasledujúci text sa pridáva do prílohy IX smernice 76/768/EHS:
      
         
            „PRÍLOHA IX
            ZOZNAM POTVRDENÝCH ALTERNATÍVNYCH METÓD K TESTOM NA ZVIERATÁCH
            Táto príloha uvádza zoznam alternatívnych metód potvrdených Európskym centrom pre potvrdzovanie alternatívnych metód (ECVAM) Spoločného výskumného centra, ktoré sú potvrdené, že spĺňajú požiadavky tejto smernice, a ktoré nie sú uvedené v zozname v prílohe V smernice 67/548/EHS o aproximácii zákonov, predpisov a správnych opatrení, ktoré sa týkajú klasifikácie, balenia a označovania nebezpečných látok. Keďže testy na zvieratách sa nedajú úplne nahradiť alternatívnymi metódami, je potrebné uviesť v prílohe IX, či alternatívna metóda nahrádza testy na zvieratách úplne alebo čiastočne.
            
                        Referenčné číslo
                     
                     
                        Potvrdené alternatívne metódy
                     
                     
                        Charakter nahradenia úplný alebo čiastočný
                     
                  
                        A
                     
                     
                        B
                     
                     
                        C“